b'\n_START_ARTICLE_\nCenter SDEWES\n_START_PARAGRAPH_\nCenter SDEWES (Mednarodni center za trajnostni razvoj energije, vode in okoljskih sistemov)\xc2\xa0je nevladna raziskovalna organizacija, ki ima sede\xc5\xbe na Univerzi v Zagrebu, Hrva\xc5\xa1ka.\n_START_SECTION_\nPoslanstvo\n_START_PARAGRAPH_\nCenter organizira te\xc4\x8daje, letne \xc5\xa1ole, javna predavanja, seminarje in delavnice za promocijo trajnostnega razvoja\xc2\xa0energije, vode in okoljskih sistemov ter zagotavlja strokovna mnenja o vpra\xc5\xa1anjih trajnostnega razvoja in njegovega merjenja.\xc2\xa0Center organizira tudi serijo mednarodnih konferenc SDEWES za raziskovalce s podro\xc4\x8dja trajnostnega razvoja energije, vode in okoljskih sistemov. S temi aktivnostmi\xc2\xa0Center SDEWES zagotavlja raziskovalno platformo za celovite raziskovalne in razvojne aktivnosti, ocene in\xc2\xa0posvete o raziskovalnih temah trajnostnega razvoja.\n_START_SECTION_\nZgodovina\n_START_PARAGRAPH_\nSDEWES se je za\xc4\x8del kot projekt v 5. okvirnem programu v okviru programa INCO 2 leta 2002, ko je bila organizirana prva konferenca o trajnostnem razvoju energije, vode in okoljskih sistemov v Dubrovniku.\xc2\xa0Partnerja v projektu sta bila Univerza v Zagrebu in Instituto Superior T\xc3\xa9cnico (Lizbona). Po organizaciji nadaljnjih treh konferenc v letih\xc2\xa02003, 2005 in 2007 je bil leta 2009 ustanovljen Center SDEWES. Od takrat je bilo organiziranih \xc5\xa1e sedem konferenc, v letih\xc2\xa02009, 2011, 2012, 2013, 2014 in 2015.\n_START_SECTION_\n\xc4\x8clanstvo\n_START_PARAGRAPH_\nPo Statutu Centra SDEWES se lahko vsakdo pod enakimi pogoji prijavi za \xc4\x8dlanstvo.\n_START_SECTION_\nKonference\n_START_PARAGRAPH_\nDo leta 2011 je bila konferenca SDEWES organizirana vsako drugo leto v Dubrovniku, Hrva\xc5\xa1ka. Od leta\xc2\xa02012 je dogodek vsakoleten, a na razli\xc4\x8dnih lokacijah. Vsako drugo leto je konferenca v Dubrovniku, v vmesnih sodih letih pa na drugih lokacijah._NEWLINE_Konferenca SDEWES je bila leta 2012 v Ohridu, leta 2014 pa na ladji med Benetkami in Carigradom._NEWLINE_Leta 2014 je bila prva regionalna konferenca SEE SDEWES v Ohridu, Makedonija, ki je bila osredoto\xc4\x8dena na Jugovzhodno Evropo._NEWLINE_Leta 2015 je bila 10. konferenca SDEWES v Dubrovniku.\xc2\xa0Sodelovalo je 510 znanstvenikov iz ve\xc4\x8d kot 60 dr\xc5\xbeav._NEWLINE_Leta 2016 bo druga regionalna konferenca SEE SDEWES v Piranu, Slovenija._NEWLINE_Dela predstavljena na konferencah so objavljena v znanstvenih revijah\xc2\xa0, med njimi tudi v reviji Journal of SDEWES.\n_START_SECTION_\nRaziskave\n_START_PARAGRAPH_\nSDEWES Center iz mno\xc5\xbeice \xc4\x8dlanov sestavlja raziskovalne skupine za sodelovanje v projektih. Leta 2015 je\xc2\xa0SDEWES Center vklju\xc4\x8den v dva projekta 7. okvirnega programa, en projekt Obzorja 2020\xc2\xa0ter en projekt v okviru sklada START Evropske strategije za Podonavje\xc2\xa0(EUSDR).\n_START_SECTION_\nIndeks\xc2\xa0SDEWES\n_START_PARAGRAPH_\nV skladu s cilji Centra SDEWES je bil razvit indeks SDEWES, ki je merilo uspe\xc5\xa1nosti mest po razli\xc4\x8dnih vidikih povezanih z energijo, vodo in okoljskimi sistemi. Indeks sestavlja 7 dimenzij, 35 kazalcev in skoraj 20 podkazalcev. Trenutno se uporablja v 58 mestih.'